Ospissi ëd La Sala

L'ospissi ëd La Sala a l'é stàit fondà dël 1282 da lë sgnor Jean Ney Monard, mèistr sartor ëd La Sala.
Ant ël 1430, ij frej Chanoine a l'han fabricaje na capela, an onor ëd Tomà màrtir, con un resior prèive.
L'ospidal, bin soagnà, a l'avìa ses lét pr'ij pelerin.
Ij resior a l'avìo l'òbligh ëd fé scòla.

Dël 1691, ij soldà fransèis a l'han daje feu a capela e ospissi.
Tutun, con ij fond ëd l'ospissi, a l'é stàit possìbil manten-e në scond vicari, ch'a dovìa fé scòla, e seghité l'ospitalità.
Riadatà, costi edifissi a son ëstàit torna trasformà ant ël 1844 an retorìa për l'anstrussion dij giovo.
Dël 1855 la retorìa a l'ha chità d'esiste.
Ij sò fond a son ëstàit ëspartì antra la fàbrica parochial e la scòla comunal.
Ant ël leu dël vej ospissi a l'han faje la ca dla comun-a.

Ospissi ed la sala
Categorìa:Ospissi